קפוצ'ין בלונדיני

קפוצ'ין בלונדיני (שם מדעי: Sapajus flavius) הוא מין של קוף ממשפחת הצבוסיים שהוא אנדמי בטבע ליער האטלנטי של פאראיבה, פרנמבוקו ואלגואס שבצפון-מזרח ברזיל. עקב תחום מחייתו הקטן והפגיעה ביערות בהם חי הוא נמצא בסכנת הכחדה חמורה. בטבע נותרו ככל הנראה 180 פרטים בוגרים שלו, נכון לשנת 2015. ככל הנראה הוא חי בתחום של 200 דונם בלבד, מוקף ביערות גשם ובביצות.

קפוצ'ין זה כשמו בעל שיער בצבע בלונדיני עד זהוב והוא בעל רעמה קצרה לראשו. אורכו מגיע ל-35–40 סנטימטרים ומשקלו ל-3–4 ק"ג. הוא בעל זנב ארוך היכול ללפות ענפים ובעל זרועות חזקות. הוא ניזון בעיקר מפירות, פרחים ויצורים קטנים ביער. בדומה לשאר הקפוצ'ינים הוא חי בחבורות בהם גם זכרים וגם נקבות לצד צעיריהם אשר נעים בחבורות של עד 18 פרטים.

קישורים חיצוניים

הערות שוליים

בעלי חיים שתוארו ב-1774
טקסונים שתוארו בידי יוהאן כריסטיאן דניאל פון שרבר
צבוסיים
ברזיל: מינים אנדמיים
ברזיל: יונקים